/* KOM/2011/0310 lopull. - NLE 2011/0134 */ NEUVOSTON ASETUS Euroopan yhteisön ja Marokon kuningaskunnan välisessä kalastuskumppanuussopimuksessa määrättyjen kalastusmahdollisuuksien jakamisesta Ehdotus NEUVOSTON ASETUS Euroopan yhteisön ja Marokon kuningaskunnan välisessä kalastuskumppanuussopimuksessa määrättyjen kalastusmahdollisuuksien jakamisesta





PERUSTELUT Euroopan komissio on neuvoston antaman valtuutuksen mukaisesti[1] neuvotellut Marokon kuningaskunnan kanssa Euroopan yhteisön ja Marokon kuningaskunnan väliseen, 22. toukokuuta 2006 tehtyyn kalastuskumppanuussopimukseen liittyvän pöytäkirjan voimassaolon jatkamisesta yhdellä vuodella. Neuvottelujen päätteeksi parafoitiin 25. helmikuuta 2011 aiemman pöytäkirjan voimassaolon jatkamista koskeva pöytäkirja. Se kattaa 28. helmikuuta 2011 ja 27. helmikuuta 2012 välisen ajanjakson, sillä nykyinen pöytäkirja raukeaa 27. helmikuuta 2011. Pöytäkirjan voimassaoloajaksi ehdotetaan yhtä vuotta, jotta EU:lla olisi riittävästi aikaa arvioida tulevan, pidemmän ajanjakson voimassa olevan pöytäkirjan näkymiä. Kalastuskumppanuussopimukseen liittyvä uusi pöytäkirja on toimitettu neuvostolle, jonka on määrä hyväksyä sen allekirjoittaminen ja väliaikainen soveltaminen. Pöytäkirja on myös toimitettu neuvostolle ja Euroopan parlamentille sen tekemiseksi. Pöytäkirjassa säädetään kalastusmahdollisuuksista kuudessa kalastusluokassa: - pohjoisen alueen pienimuotoinen pelaginen kalastus: 20 nuotta-alusta, - pohjoisen alueen pienimuotoinen kalastus: 30 pohjasiima-alusta, - eteläisen alueen pienimuotoinen kalastus: 20 alusta, - pohjakalastus: 22 alusta, - tonnikalan kalastus: 27 alusta, - teollinen pelaginen kalastus: 60 000 tonnia saalista. Tällä perusteella komissio ehdottaa, että neuvosto hyväksyy tämän asetuksen. 2011/0134 (NLE) Ehdotus NEUVOSTON ASETUS Euroopan yhteisön ja Marokon kuningaskunnan välisessä kalastuskumppanuussopimuksessa määrättyjen kalastusmahdollisuuksien jakamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan, ottaa huomioon komission ehdotuksen, sekä katsoo seuraavaa: 1. Neuvosto antoi 22 päivänä toukokuuta 2006 asetuksen (EY) N:o 764/2006[2] Euroopan yhteisön ja Marokon kuningaskunnan välisen kalastuskumppanuussopimuksen tekemisestä. 2. Kalastuskumppanuussopimukseen liittyvä uusi pöytäkirja[3] parafoitiin 25 päivänä helmikuuta 2011. Kyseisessä pöytäkirjassa myönnetään unionin aluksille kalastusmahdollisuuksia Marokon suvereniteettiin tai lainkäyttövaltaan kalastuksen osalta kuuluvilla vesillä. 3. Neuvosto hyväksyi […] päätöksen XXX/2010[4] uuden pöytäkirjan allekirjoittamisesta ja väliaikaisesta soveltamisesta. 4. On tarpeen määritellä jäsenvaltioiden kalastusmahdollisuuksien jakoperusteet mainitun pöytäkirjan soveltamiskaudeksi. 5. Jos ilmenee, että pöytäkirjan nojalla unionille myönnettyjä kalastusmahdollisuuksia ei käytetä täysimääräisesti, komissio ilmoittaa siitä asianomaisille jäsenvaltioille yhteisön kalastusaluksille myönnettävistä luvista kalastustoiminnan harjoittamiseksi yhteisön vesialueiden ulkopuolella ja kolmansien maiden alusten pääsystä yhteisön vesille 29 päivänä syyskuuta 2008 annetun neuvoston asetuksen (EY) N:o 1006/2008[5] 10 artiklan 1 kohdan mukaisesti. Jos asianomainen jäsenvaltio ei vastaa neuvoston asettaman määräajan kuluessa, sen katsotaan vahvistaneen, etteivät sen alukset käytä kalastusmahdollisuuksiaan täysimääräisesti kyseisenä aikana. Tämä määräaika olisi vahvistettava. 6. Koska edellisen pöytäkirjan voimassaolo lakkaa 27 päivänä helmikuuta 2011, tätä asetusta olisi sovellettava 28 päivästä helmikuuta 2011, ON HYVÄKSYNYT TÄMÄN ASETUKSEN: 1 artikla 7. Euroopan yhteisön ja Marokon kuningaskunnan väliseen kalastuskumppanuussopimukseen liittyvässä pöytäkirjassa, jäljempänä ’pöytäkirja’ vahvistetut kalastusmahdollisuudet jaetaan jäsenvaltioiden kesken seuraavasti: Kalastusluokka | Alustyyppi | Jäsenvaltio | Lisenssien määrä tai kiintiö | Pohjoisen alueen pienimuotoinen pelaginen kalastus | Nuotta-alukset | Espanja | 20 | Pohjoisen alueen pienimuotoinen kalastus | Pohjasiima-alukset, <40 GT | Espanja | 20 | Portugali | 7 | Pohjasiima-alukset, >40 GT<150 GT | Portugali | 3 | Eteläisen alueen pienimuotoinen kalastus | Espanja | 20 | Pohjakalastus | Pohjasiima-alukset | Espanja | 7 | Portugali | 4 | Troolarit | Espanja | 10 | Italia | 1 | Tonnikalankalastus | Vapa-alukset | Espanja | 23 | Ranska | 4 | Teollinen pelaginen kalastus | Saksa | 4 850 t | Liettua | 15 520 t | Latvia | 8 730 t | Alankomaat | 19 400 t | Irlanti | 2 500 t | Puola | 2 500 t | Yhdistynyt kuningaskunta | 2 500 t | Espanja | 400 t | Portugali | 1 333 t | Ranska | 2 267 t | 8. Asetusta (EY) N:o 1006/200 sovelletaan rajoittamatta Euroopan yhteisön ja Marokon kuningaskunnan välisen kalastuskumppanuussopimuksen soveltamista. 9. Jos 1 kohdassa tarkoitetut jäsenvaltioiden lisenssihakemukset eivät kata pöytäkirjassa vahvistettuja kalastusmahdollisuuksia kokonaan, komissio ottaa asetuksen (EY) N:o 1006/2008 10 artiklan nojalla huomioon jonkin toisen jäsenvaltion lisenssihakemukset. Asetuksen (EY) N:o 1006/2008 10 artiklan 1 kohdassa tarkoitettu määräaika, jonka kuluessa jäsenvaltion on ilmoitettava siitä, ettei se käytä sopimuksen mukaisesti myönnettyjä kalastusmahdollisuuksiaan täysimääräisesti, on kymmenen työpäivää päivästä, jona komissio ilmoittaa kyseisestä asiasta asianomaiselle jäsenvaltiolle. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä . Sitä sovelletaan 28 päivästä helmikuuta 2011. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] Asiakirja 6486/1/11 REV 1, 18.2.2011. [2] Neuvoston asetus (EY) N:o 764/2006, annettu 22 päivänä toukokuuta 2006, EUVL L 141, 29.5.2006, s. 1. [3] EUVL L, s. [4] EUVL C, s. [5] EUVL 286, 29.10.2008, s. 33.